****

**Republika e Kosovës / Republika Kosova / Republic of Kosova**

Komuna e Podujevës / Opština Podujevo / Municipality of Podujeva

|  |  |
| --- | --- |
| **Data/Date:** | **25.04.2025** |
| **Për/Za/To:** | Shpejtim Bulliqi, Kryetar i Komunës së Podujevës |
| **CC** | Hilmi Hoxha, Kryesues i Kuvendit Komunal |
| **Tema/Subjekat/Subject** | Raporti (me komente) për ecurinë e konsultimit për: Draft- Rregulloren për Transparencë e Komunës së Podujevës dhe Draft-Planin e Veprimit për Transparencë Komunale 2025-2029 |

Ky raport është përgatitur duke u bazuar në Udhëzimin Administrativ (MAPL) Nr. 04/2023 për Administratë të Hapur në Komuna me theks neni 30-Mbledhja e komenteve, komunikimi dhe adresimi i tyre.

**-Më 17.01.2025**, Kryetari i Komunës, Shpejtim Bulliqi ka formuar Grupin punues për hartimin e Draft-Rregullores për Transparencë e Komunës së Podujevës dhe Draft-Planit të Veprimit për Transaprencë Komunale 2025-2029.

Anëtarët e këtij Grupi janë;

Nexhat Tovërlani, Udhëheqës për Komunikim me Publikun - kryesues

Marigona Lahu, Nënkryetare e Komunës - anëtare

Fatlum Osmani, Drejtor i Drejtorisë për Buxhet dhe Financa, anëtar

Adelina Stublla, Drejtoreshë e Drejtorisë së Shëndetësisë dhe Mirëqenies Sociale-anëtare

Ejup Babatinca, Udhëheqës i sektorit për Zhvillim Ekonomik - anëtar

Fitim Bunjaku, Menaxher i Personelit - anëtar,

Liridona Rrahmani, Zyrtare e Lartë për Komunikim me Publikun – anëtare

Sabedin Namani, Udhëheqës i Zyrës Ligjore – anëtar

Xhylfidane Nimani- Zyrtare e IT- anëtare

Hamide Jashari- Zyrtare e prokurimit –anëtare

Genc Rashiti – Shoqëri Civili –OJQ OAKTIV -anëtar

**Publikimet:**

Publikimet janë bërë më **13.02.2025** në uebfaqen zyrtare të Komunës, në faqen zyrtare në Facebook, si dhe në Platformën e Konsultimeve Publike:

Në platformë:

*https://konsultimet.rks-gov.net/viewConsult.php?ConsultationID=42786*

Njoftimi si lajm në uebfaqe:

*https://podujeve.rks-gov.net/news/njoftim-per-konsultim-publik-2/*

Njoftimi në Facebook:

[**https://www.facebook.com/photo/?fbid=968679975447271&set=a.234608158854460**](https://www.facebook.com/photo/?fbid=968679975447271&set=a.234608158854460)

**Më 18.03.2025** është mbajtur konsultimi publik, vegëza e publikimit të lajmit për mbajtjen e konsultimit:

Në uebfaqe:

[**https://podujeve.rks-gov.net/news/mbahet-konsultimi-publik-per-draft-rregulloren-komunale-per-transparence-dhe-draft-planin-e-veprimit-per-transparence-komunale-2025-2029/**](https://podujeve.rks-gov.net/news/mbahet-konsultimi-publik-per-draft-rregulloren-komunale-per-transparence-dhe-draft-planin-e-veprimit-per-transparence-komunale-2025-2029/)

**Më 25.04.2025** është publikuar procesverbali për mbajtjen e konsultimit publik, procesverbali është i publikuar në këtë vegëz:

*https://podujeve.rks-gov.net/wp-content/uploads/2025/04/Procesverbalet-Draft-Rregullorja-per-Transparence-dhe-Draft-Plani-i-Veprimit-18-03-2025-2.pdf*

Dokumenti ka qenë në konsultim publik në uebfaqen zyrtare të Komunës dhe Platformën e konsultimeve publike nga data **11.03.2025** deri më **27.03.2025**, ndërsa komentet janë pranuar deri më datën **27.03.2025**.

**Tabela me të dhëna të shkurtra:**

|  |  |  |  |  |
| --- | --- | --- | --- | --- |
| **Metodat e konsultimit** | **Data / Kohëzgjatja** | **Numri i pjesëmarrësve** | **Numri i kërkesave/ sugjerimeve/komenteve** | **Trajtimi i kërkesave** |
| 1-Takim i drejtpërdrejtë me qytetarë për: Draft-Rregulloren për Transparencë e Komunës së Podujevës dhe Draft-Plani i Veprimit për Transparencë Komunale. | **18.03.2025**  Nga-13:42  Deri-14:25 | F M T  10 0 10 | 0 | 0-Pjesërisht  0-Refuzohen  0-Pranuara  0-Adresuar |
| 2 – Sugjerime/Komente përmes emailit | **11.03.2025 -27.03.2025** | F M OJQ T  0 0 18 18 | 18 | 0-Pjesërisht  14-Refuzohen  4-Pranuara  0-Adresuar |


|  |  |  |  |  |
| --- | --- | --- | --- | --- |
| **Nr** | **Kërkesat /Sugjerimet / Komentet –**  **( Për Draft –Planin e Veprimit për Transparencë 2025-2028)** | **Kush ka dhënë kërkesë/ sugjerim** | **Statusi i kërkesës:**  **Pranuar:**  **Pjesërisht:**  **Refuzuar:**  **Adresuar** | **Komisioni ka mbajtur takim më 06.03.2025 për shqyrtimin e komenteve/kërkesave të pranuara nga qytetarët** |
| **1.** | Te “Treguesit e matjes” Treguesi për me qenë i matshëm, duhet me pas një bazë (baseline), psh sa ka qenë numri i njoftimeve në vitin 2024, që me pas mundësi me bë krahasim në mes të vitit 2024 dhe 2025 për me pa progresin. | **Democracy Plus** | **Refuzohet** | Këtu nuk është qëllimi që të bëhet ndonjë krahasim ndërmjet viteve, por të bëhet vetëm matje se sa aktivitete, njoftime, etj., janë gjatë një viti. Prandaj, nuk është parë e arsyeshmi që të pranohet komenti. |
| **2.** | Te objektivi “Informimi i rregullt i qytetarëve dhe grupeve të interesit për aktivitetet e Kuvendit të Komunës dhe komiteteve”, satësisht tek “Mënyra e njoftimit/ zbatimit” duhet te jetë Platforma e Konsultimeve Publike në të cilin Komuna e Podujeves ka qasje dhe me akte nënligjore të nxjerr nga MAPL secila komunë është e obliguar të publikojë (përveç në ueb të komunës), draft politikat lokale edhe në këtë platformë. | **Democracy Plus** | **Refuzohet** | “Platforma të tjera” nënkupton të gjitha platformat, përfshirë edhe Platformën e Konsultimeve Publike. Prandaj nuk është parë e arsyeshme që të specifikohet. |
| **3.** | Njëjtë si në komentin më lartë, përsëri kërkesë që të jetë Platforma e Konsultimeve Publike | **Democracy Plus** | **Refuzohet** | Njësoj si në përgjigjen më lartë. |
| **4.** | Te Aktivitetet “Biografitë e anëtarëve të Kuvendit dhe të dhënat kontaktuese të publikuara”  Ndrysho si: Numri i biografive të anëtarëve të Kuvendit dhe të dhënave kontaktuese të publikuara. | **Democracy Plus** | **Refuzohet** | Është e panevojshme të thuhet “Numri i biografive…”. Komenti po i vë theksin numrit të anëtarëve. Por e rëndësishme është publikimi i biografive. Mënyra siç është e shkruar në dokument është shumë më e logjikshme. |
| **5.** | Te objektiva “Rritja e transparencës dhe llogaridhënies së Kryetarit/Ekzekutivit” të shtohet një aktivitet: Orët e Hapura të Kryetarit – Të organizohen orë të hapura nga kryetari i komunës për të dëgjuar drejtpërdrejt shqetësimet dhe propozimet e qytetarëve lidhur me problemet lokale, duke mundësuar komunikim të hapur dhe efikas. | **Democracy Plus** | **Refuzohet** | Kryetari mban takime të rregullta me qytetarë. |
| **6.** | Te publikimi i strategjive dhe dokumentet e politikave të hartuara dhe aprovuara nga ekzekutivi të shtohet edhe Platforma e Konsultimeve Publike | **Democracy Plus** | **Refuzohet** | Këtu është e specifikuar “Uebfaqja e Komunës”, e cila përfshin edhe vegzën “Konsultimet publike”, por edhe “Platformën e Konsultimeve Publike” e që nënkupton se dokumentet publikohen edhe në ato platforma. |
| **7.** | Te “Diskutimi i raportit të Kryetarit në Kuvendin e Komunës, mënyra e njoftimit “Më mirë të thuhet: Përfshirja në rend dite sesa inkorporimi në rend dite”. | **Democracy Plus** | **Pranohet** | Komenti është i arsyeshëm dhe si i tillë përfshihet në Draft-Planin e Veprimit për Transparencë. |
| **8.** | Te “Dorëzimi i raporteve tremujore financiare në Kuvendin e Komunës dhe publikimi në uebfaqen zyrtare”, e njëjta kërkesë sikurse më sipër, Më mirë të thuhet: Përfshirja në rend dite. | **Democracy Plus** | **Pranohet** | Komenti është i arsyeshëm dhe si i tillë përfshihet në Draft-Planin e Veprimit për Transparencë. |
| **9.** | Te objektivi “Transparenca buxhetore dhe në procedurat e prokurimit publik” të përfshihet Platforma e Konsultimeve Publike | **Democracy Plus** | **Refuzohet** | Në dokument shkruhet “Promovimi në platforma të tjera”, që nënkupton edhe Platformën për Konsultime Publike. |
| **10.** | Te aktiviteti “Publikimi i listës së pronave të planifikuara për dhënie në shfrytëzim për vitin vijues” Rekomandojmë të përfshihet këtu: publikimi i një harte interaktive që tregon pronat komunale me informacion mbi statusin (të dhëna në shfrytëzim, të disponueshme për ankand, etj.). | **Democracy Plus** | **Pranohet** | Komenti është i arsyshëm dhe si i tillë përfshihet në Draft-Planin e Veprimit për Transparencë. |
| **11.** | Te treguesit e matjes “Proceset e zhvilluara, të publikuara” Për të qenë indikator i matshëm, mund të formulohet si: Numri i proceseve të zhvilluara dhe të publikuara, ose: Numri i proceseve të publikuara që lidhen me ankandet, shprehjen e interesit, negocimin, dhënien në shfrytëzim, këmbimin dhe procedurat e tjera të tjetërsimit të pronës komunale. | **Democracy Plus** | **Refuzohet** | Edhe këtu theksohet çështja e numrit, por e rëndësishme është publikimi i tyre dhe jo sa është numri i atyre publikimeve. |
| **12.** | Te aktiviteti “Publikimi i proceseve të ankandit, shprehjes së interesit, negocimit, dhënies në shfrytëzim, këmbimit dhe procedurat tjera të tjetërsimit të pronës komunale janë publike”, të largohet “janë publike”, nuk ka kuptim meqë thuhet në fillim. | **Democracy Plus** | **Pranohet** | Komenti është i arsyeshëm dhe si i tillë përfshihet në Draft-Planin e Veprimit për Transparencë. |
| **13.** | Te treguesit e matjes “2 takime të mbajtura gjatë vitit”  Me qëllim që të jetë i matshëm, rekomandojmë formulimin e mëposhtëm për këtë indikator: Numri i takimeve të mbajtura, numri i pjesëmarrësve në secilin takim dhe numri i rekomandimeve të propozuara nga qytetarët. | **Democracy Plus** | **Refuzohet** | Qëllimi këtu është numri i takimeve që duhet të mbahen (2 takime gjatë vitit). Çështjet tjera që theksohen në koment përfshihen në procesverbale dhe raporte dhe nuk është parë e arsyeshme të specifikohen. |
| **14.** | Te objekti “Takimet publike dhe konsultimi me qytetarë gjatë procesit të hartimit të politikave” të shtohet edhe platforma e konsultimeve publike. | **Democracy Plus** | **Refuzohet** | “Njoftimi përmes uebfaqes së Komunës” është i mjaftueshëm, pasi aty është edhe vegëza e Platformës për Konsultime Publike dhe secili dokument që ligjërisht duhet të publikohet në Platformën e Kosnultimeve publike edhe bëhet. |
| **15.** | Te objektivi “Konsultimet publike për projektakte dhe dokumente të politikave” treguesi i matjes “ Numri i raporteve të konsultimit publik për projektpropozimet e vendosura në konsultim publik” Shto edhe nje pikë e 6: Hartimi dhe publikimi i raporteve vjetore për zbatimin e standardeve minimale të konsultimit publik dhe dërgimi i tyre në zyrën e qeverisjes së mirë dhe MAPL.Kjo është e obliguar me Rregulloren për transparencë komunale, neni 32, pika 4. | **Democracy Plus** | **Refuzohet** | Kjo është e specifikuar në Draft-Rregulloren për Transparencën e Komunës dhe nuk është parë e arsyeshme që të ritheksohet këtu. |
| **16.** | Te objektivi “Konsultimet publike për projektakte dhe dokumente të politikave” afati kohor “Raporti publikohet brenda 5 ditëve kalendarike pas përfundimit të raportit” Të përmendet këtu që përveç raporteve finale me komentet e shqyrtuara, duhet të publikohet edhe versioni final i azhurnuar i dokumentit. Po ashtu, të specifikohet qartë që raporti final me rezultatet që dalin nga konsultimi publik duhet të përmbajë sqarime për pranimin ose refuzimin e komenteve të qytetarëve dhe arsyetimin për secilin. | **Democracy Plus** | **Refuzohet** | Të gjitha këto theksohen në raportet për dokumentet që janë në konsultime publike dhe nuk është parë e arsyeshme që të theksohen edhe këtu. |
| **17.** | Te objektivi “Mbajtja e dëgjimeve me qytetarë për projektbuxhetin e Komunës” afati kohor “Së paku 2 (dy) javë para takimit” Si indikator duhet të jetë: Numri i dëgjimeve publike; numri i pjesëmarrësve. | **Democracy Plus** | **Refuzohet** | Numri i pjesëmarrësve nuk përcaktohet askund si indikator dhe është i paarsyeshëm komenti, sepse duhet të ekzistojë një dokument që e përcakton numrin e pjesëmarrësve në dëgjime buxhetore për ta konsideruar të realizuar një dëgjim publik. Dhe nëse nuk e përcakton, nuk mund të jetë numri i pjesëmarrësve indikator matës. |
| **18.** | Te objektivi “Përmbushja e kritereve të uebfaqes zyrtare, lehtësimi i shërbimeve dhe informimi i rregullt për qytetarë lidhur me shërbimet” Rekomandojmë një aktivitet për fuqizimin e kapaciteteve komunale: organizimi i trajnimeve për stafin komunal mbi transparencën dhe e-qeverisjen lokale. | **Democracy Plus** | **Refuzohet** | Trajnime për stafin komunal sa i përket transparencës dhe shërbimeve për qytetarë janë mbajtur dhe mbahen në vazhdimësi. |

**Bashkangjitur në këtë raport janë edhe këto dokumente:**

1. Njoftimin për mbajtjen e konsultimit publik,
2. Lista e nënshkrimeve e anëtarëve të komisionit,
3. Vendimi për formimin e Grupit punues për hartimin e dy draft-dokumenteve,
4. Lista e nënshkrimeve të qytetarëve pjesëmarrës në konsultimin publik,
5. Lista e anëtarëve të komisionit për takimin e mbajtur për shqyrtimin e komenteve/kërkesave.

Raporti është përgatitur nga:

Liridona Rrahmani dhe Nexhat Tovërlani

**1.Njoftimi për mbajtjen e konsultimit publik**

**Lista e nënshkrimeve të komisionit – Takimi i parë**

